ගුරුවරයා තමන් කවුරුන් යැයි අවබෝධ කර නොගෙන රේස්වලට පුහුණු කරනවා වාගේ ළමයින් විභාගවලට සූදානම් කරන නිසා පාසල්වල විෂමාචාර වැඩිවී ඇති බවත්, විද්‍යා හා තාක්ෂණයෙන් නිපදවා ඇති මෙවලම් සමාජයේ සහන ලෙස යොදා නොගන්නා තම විභාගයට භාවිත කිරීමේ රැල්ලක් නිර්මාණය වී ඇතැයි සමස්ත ලංකා ශාසනාරක්ෂක බල මණ්ඩල සම්මේලනයේ ලේඛකාධිකාරී ගෝනදූවේ ගුණානන්ද නාහිමියෝ පැවසූහ.මොරොන්තුඩුවේ නන්දූව ශ්‍රී සුධර්මාරාම පුරාණ විහාරස්ථානයේ ශ්‍රී සෝමානන්ද දහම් පාසලේ 75 වැනි ජයන්ති සමරුව වාර්ෂික ත්‍යාග ප්‍රදානෝත්සවයට හා ගුරු උපහාර උළෙලේ දී අනුශාසනාවක් කරමින් එසේ ප්‍රකාශ ක‍ළ,ගෝනදූවේ ගුණානන්ද හිමියෝ වර්තමාන දහම් පාසල්වල උන්නතියට රජයෙන් විශාල සහනයක් ලැබෙන බව පැවසූහ.ජයවර්ධනපුර කෝට්ටේ සංඝ සභාවේ බෙන්තර විහාර පාර්ශ්වයේ ප්‍රධාන සංඝනායක දැදියවෙල තිලකසිරි නාහිමියන්ගේ ප්‍රධානත්වයෙන් පැවැති මේ උත්සවය ඇමැතූ ගුණානන්ද හිමියෝ වසර 75ක් දහම් පාසලක් පවත්වාගෙන යාම සුළුපටු කරුණක් නොවන බවත්, රජයේ කිසිම උදව්වක් නොමැතිව උපාසික උපාසිකාවන්ගේ උපකාරයෙන් පවත්වා ගෙන ආ දහම් පාසල්වලට ඉන්ද්‍රදාස හෙට්ටිආරච්චි මහතා කළුතර දිසා ඇමැතිවරයා ලෙස රජයේ ප්‍රතිපාදන ලබාදීම ආදර්ශයට ගෙන වත්මන් පාළාත් සභා ඇමැතිවරන් කටයුතු කිරීම අගයන බවකීය.විහාරාධිපති හා දහම් පාසල් ප්‍රධානාචාර්ය ශ්‍රී ජයවර්ධනපුර කෝට්ටේ අරුක්ගොඩ විහාර පාර්ශ්වයේ ප්‍රධාන සංඝනායක කරන්නාගොඩ අමරවංශ නාහිමියන් අනුශාසනාවක් කරමින් 1875දී පමන ආරම්භ කර ඇති මේ විහාරස්ථානය මඟින් ගමේ දරුවන්ගේ ඥානය පාදාදීමට විශාල වැඩකොටසක් සිදු කර ඇති බව කීය.